Louis Menges

Louis John Menges (født 30. oktober 1888 i Illinois, død 10. mars  1969) var en amerikansk fotballspiller som deltok i de olympiske leker 1904 i St. Louis.

Menges vant en olympisk sølvmedalje i fotball under OL 1904 i St. Louis. Han var målvakt på det amerikanske laget Christian Brothers College som kom på andreplass i fotballturneringen bak det canadiske laget Galt Football Club.
Christian Brothers tapte første kampen med 0-7 til det canadiske laget som også vant over det andre amerikanske laget, St. Rose Parish, med 4-0 og ble olympiske mestere i fotball.

De amerikanske lagene Christian Brothers College og St. Rose Parish spilte siden tre kamper innen de kunne kåre en sølvvinner. De to første kampene endte 0-0 og den tredje kampen vant Christian Brothers College med 2-0. Det var kun tre lag som deltok i fotballturneringen som ble gjennomført 16. til 23. november 1904. 
Menges var målvakt og spilte alle fire kampene.

OL-medaljer 
 1904  St. Louis -  Sølv i fotball,  USA

Referanser

Eksterne lenker 
 

Fotballspillere fra USA
Medaljevinnere under Sommer-OL 1904
Deltakere for USA under Sommer-OL 1904
Fotballspillere under Sommer-OL 1904
Personer fra East Saint Louis
Olympiske medaljevinnere i fotball